A Bizottság 256/2002/EK rendelete

(2002. február 12.)

új takarmány-adalékanyagok ideiglenes engedélyezéséről, egy takarmány-adalékanyag ideiglenes engedélyének meghosszabbításáról és egy takarmány-adalékanyag végleges engedélyezéséről

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2205/2001/EK bizottsági rendelettel [1] módosított, a takarmány-adalékanyagokról szóló, 1970. november 23-i 70/524/EGK tanácsi irányelvre [2] és különösen annak 3., 9d. és 9e. cikkére,

mivel:

(1) A 70/524/EGK irányelv előírja, hogy új adalékanyag csak alkalmazásának az irányelv 4. cikkével összhangban végzett vizsgálata után engedélyezhető.

(2) A 70/524/EGK irányelv 9e. cikkének (1) bekezdése előírja, hogy új adalékanyagra akkor adható ideiglenes engedély, ha teljesülnek az irányelv 3a. cikkének b)–e) pontjában előírt feltételek, és a rendelkezésre álló eredmények alapján ésszerűen feltételezhető, hogy a takarmányozásban való alkalmazása során az adalékanyag a 2. cikk a) pontjában említett hatásoknak legalább egyikét kifejti. Az irányelv C. mellékletének II. részében említett adalékanyagok esetében ilyen ideiglenes engedély legfeljebb négy évre adható.

(3) Az I. mellékletben leírt "nátrium-ferrocianid" és "kálium-ferrocianid" csomósodásgátlók engedélyezésével kapcsolatban benyújtott dokumentációk értékelése azt mutatja, hogy ezek az adalékanyagok megfelelnek a fenti feltételeknek. A takarmányozási tudományos bizottság (TTB) 2001. december 3-án kedvező véleményt adott e csomósodásgátlók biztonságosságáról. Ezért ideiglenes hatállyal négy évre engedélyezni kell azokat.

(4) A 937/2001/EK bizottsági rendelet [3] megújította a Bacillus cereus var. toyoi (NCIMB 40112; Toyocerin® mikroorganizmus-készítmény ideiglenes engedélyét a következő állatkategóriákra: brojlercsirke, tojótyúk, borjú, hízómarha, anyanyúl és hízónyúl. Az engedély csak 2002. március 1-jéig szól, hogy elegendő idő legyen a törzs TTB által kért, a tetraciklinnel szembeni ellenálló képességének biztonságosság szempontjából történő felülvizsgálatára az anyag első ideiglenes engedélyezése óta született eredmények ismeretében.

(5) A kért adatokat a Bizottság 2001. szeptember 17-én kapta meg. A TTB ennek alapján a Toyocerin®-ről szóló, 2001. december 5-én elfogadott jelentésében arra a végkövetkeztetésre jutott, hogy a benyújtott dokumentációk értékelése alapján toxintermelés és az antibiotikumokkal szembeni rezisztencia szempontjából biztonságosnak tekinthető a termék.

(6) Az új adatok meggyőzték a Bizottságot arról, hogy teljesülnek a 70/524/EGK irányelv 3a. cikke b)–e) pontjában megállapított feltételek, így a maximálisan engedélyezett ötéves időtartam fennmaradó idejére engedélyezni kell a Bacillus cereus var. toyoi (NCIMB 40112) készítményt a brojlercsirke, tojótyúk, borjú, hízómarha, anyanyúl és hízónyúl állatkategóriákra. Az ideiglenes engedély érvényességének 2001. február 21. és 2001. május 31. közötti szünetelését figyelembe véve az ideiglenes engedély lejárata 2004. október 7.

(7) A Bacillus cereus var. toyoi (NCIMB 40112) mikroorganizmus-készítmény ideiglenes engedélye a malac, sertés és koca állatkategóriákra 1999. április 21-én, a maximálisan engedélyezhető ötéves időtartam végén lejárt.

(8) A Toyocerin®-ről szóló, 2001. december 5-én elfogadott jelentésében a TTB megerősítette, hogy a malac, hízósertés és koca állatkategóriáknál alkalmazva a termék megfelel a 70/524/EGK irányelv 3a. cikkének b)–e) pontjában előírt feltételeknek. A TTB jelentése kedvező következtetésre jutott a Toyocerin® 2 hónaposnál fiatalabb malacoknál és kocáknál mért hatásosságával kapcsolatban is.

(9) Mivel a 70/524/EGK irányelv 3a. cikkében foglalt valamennyi feltétel teljesül, véglegesen engedélyezni kell a Bacillus cereus var. toyoi (NCIMB 40112) mikroorganizmus-készítménynek a III. mellékletben meghatározott feltételekkel történő alkalmazását malacoknál és kocáknál.

(10) A dokumentáció értékelése azt mutatja, hogy szükség lehet bizonyos eljárások bevezetésére annak érdekében, hogy az érintett dolgozókat megvédjék az adalékanyag ártalmas hatásaitól. Az ilyen jellegű védelmet azonban a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelv [4] alkalmazásával kell biztosítani.

(11) Az e rendeletben előírt intézkedések összhangban vannak a Takarmányok Állandó Bizottságának véleményével,

ELFOGADTA EZT A RENDELETET:

1. cikk

Az I. mellékletben felsorolt, a "kötőanyagok, csomósodásgátlók és koagulálószerek" csoportjába tartozó adalékanyagok takarmány-adalékanyagként történő alkalmazása a mellékletben megállapított feltételekkel engedélyezett.

2. cikk

A II. mellékletben feltüntetett, a "mikroorganizmusok" csoportjába tartozó készítmény ideiglenes engedélye a mellékletben foglalt feltételekkel meghosszabbításra kerül.

3. cikk

A III. mellékletben feltüntetett, a "mikroorganizmusok" csoportjába tartozó készítmény takarmány-adalékanyagként való alkalmazása a mellékletben foglalt feltételekkel határozatlan időre engedélyezett.

4. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. február 12-én.

a Bizottság részéről

David Byrne

a Bizottság tagja

[1] HL L 297., 2001.11.15., 3. o.

[2] HL L 270., 1970.12.14., 1. o.

[3] HL L 130., 2001.5.12., 25. o.

[4] HL L 183., 1989.6.29., 1. o.

--------------------------------------------------

I. MELLÉKLET

Kötőanyagok, csomósodásgátlók és koagulálószerek

Sorszám (vagy EK szám) | Adalékanyag | Kémiai képlet, leírás | Állatfaj vagy állatkategória | Maximális életkor | Legkisebb megengedhető tartalom | Legnagyobb megengedhető tartalom | Egyéb rendelkezések | Az engedélyezés időtartama |

a teljes értékű takarmányban (mg/kg) | a teljes értékű takarmányban (mg/kg) |

E 535 | Nátrium-ferrocianid | Na4[Fe(CN)6]. 10H2O | Minden állatfaj vagy állatkategória | – | – | – | Legnagyobb tartalom: 80 mg/kg NaCl (ferrocianid-anionként számolva) | 2006.3.1. |

E 536 | Kálium-ferrocianid | K4[Fe(CN)6]. 3H2O | Minden állatfaj vagy állatkategória | – | – | – | Legnagyobb tartalom: 80 mg/kg NaCl (ferrocianid-anionként számolva) | 2006.3.1. |

--------------------------------------------------

II. MELLÉKLET

Mikroorganizmusok

Sorszám (vagy EK szám) | Adalékanyag | Kémiai képlet, leírás | Állatfaj vagy állatkategória | Maximális életkor | Legkisebb megenged-hető tartalom | Legna- gyobb megenged-hető tartalom | Egyéb rendelkezések | Az engedélyezés időtartama |

Baktériumtelepek fajlagos száma a teljes értékű takarmányban (CFU/kg) | Baktériumtelepek fajlagos száma a teljes értékű takarmányban (CFU/kg) |

1. | Bacillus cereus var. toyoi NCIMB 40112/CNCM I-1012 | Adalékanyag-grammonként legalább 1 × 1010 CFU-t tartalmazó Bacillus cereus var. toyoi készítmény | Brojlercsirke | – | 0,2 × 109 | 1 × 109 | Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás. Az alábbi engedélyezett kokcidiosztatikumokat tartalmazó összetett takarmányokban használható fel: monenzin-nátrium, lazalocid-nátrium, szalinomicin-nátrium, dekokvinát, robenidin, narazin, halofuginon. | 2004.10.7. |

Tojótyúk | – | 0,2 × 109 | 1 × 109 | Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás. | 2004.10.7. |

Borjú | 6 hónap | 0,5 × 109 | 1 × 109 | Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás. | 2004.10.7. |

Hízómarha | – | 0,2 × 109 | 0,2 × 109 | Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás. A Bacillus cereus var. toyoi napi adagja nem haladhatja meg az 1,0 × 109 CFU/100 testtömeg-kilogrammot a takarmányban. Minden további 100 testtömeg-kilogrammra 0,2 × 109 CFU adható. | 2004.10.7. |

Anyanyúl | – | 0,1 × 109 | 5 × 109 | Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás. Az alábbi engedélyezett kokcidiosztatikumokat tartalmazó összetett takarmányokban használható fel: robenidin. | 2004.10.7. |

Hízónyúl | – | 0,1 × 109 | 5 × 109 | Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás. Az alábbi engedélyezett kokcidiosztatikumokat tartalmazó összetett takarmányokban használható fel: robenidin, szalinomicin-nátrium. | 2004.10.7. |

--------------------------------------------------

III. MELLÉKLET

Mikroorganizmusok

Sorszám (vagy EK szám) | Adalékanyag | Kémiai képlet, leírás | Állatfaj vagy állatkategória | Maximális életkor | Legkisebb megengedhető tartalom | Legnagyobb megengedhető tartalom | Egyéb rendelkezések | Az engedélyezés időtartama |

Baktériumtelepek fajlagos száma a teljes értékű takarmányban (CFU/kg) | Baktériumtelepek fajlagos száma a teljes értékű takarmányban (CFU/kg) |

E 1701 | Bacillus cereus var. toyoi NCIMB 40112/CNCM I-1012 | Adalékanyag-grammonként legalább 1 × 1010 CFU-t tartalmazó Bacillus cereus var. toyoi készítmény | Malac | 2 hónap | 1 × 109 | 1 × 109 | Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás. | Határozatlan |

Koca | Az ellés előtt 1 héttől az elválasztásig | 0,5 × 109 | 2 × 109 | Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás. | Határozatlan |

--------------------------------------------------